સિંધુ નદી પર વિવાદિત ડેમ પ્રોઝેક્ટ માટે ભંડોળ ઊભું કરવું પાકિસ્તાન માટે ખૂબ જ મુશ્કેલ થઈ ગયું છે. ત્યારે પાકિસ્તાને ભારત સામે માહોલ ઊભું કરવાની નવી રીત અપનાવી છે. રાષ્ટ્રહિતની વાત કરી હવે દેશભરમાં ભારત સાથે 1965માં લડેલા યુદ્ધની જેમ લોકોમાં ઝનુન ઉભો કરવાનો પ્રયત્ન કરવામાં આવી રહ્યો છે. હકીકતમાં પાકિસ્તાનના કબજાવાળા કશ્મીર (પીઓકે) માં સિંધુ નદી પર પ્રસ્તાવિત આ ડેમનો ભારત ઘણા વર્ષોથી વિરોધ કરી રહ્યો છે. આ કારણથી પાકિસ્તાનને ઇન્ટરનેશનલ ફંડિંગ નથી મળી રહ્યું. હવે પાકિસ્તાની ફૌજ અને અન્ય સંસ્થાઓએ ભંડોળ એકત્ર કરવાની નવી રીત અપનાવી છે.